Exqrch/javanese-Komodo-pixelgpt huggingface dataset:
Nazaruddin lunga saka Indonésia sadurungé statusé dadi tersangka lan ngomong liwat médhia massa yèn ana uga punggawa sing katut kasus suap iku, tekan akhiré dhèwèké ketangkep ing Cartagena de Indias, Kolombia
Nazaruddin lair ing Désa Bangun, saiki lumebu tlatah Kabupatèn Simalungun, Sumatra Lor, 26 Agustus 1978, anak kaping lima saka pitung sadulur ing kulawarga Muhammad Latif Khan lan Aminah, bapak ibuke katurunan Pakistan
Wiwite dhèwèké dijenengi Muhammad Nazaruddin Khan, nanging bapaké ngilangi jeneng buriné
Wong tuwané duwé usaha sing sukses ing laladané.Nanging, usaha keluargané wiwit bangkrut sawisé bapaké séda taun 1993, banjur ibuke taun 1998
Sawisé lulus SMA, Nazaruddin lunga ing rantau
Pada taun 2002, Nazaruddin wirausaha ing Pekanbaru, Riau
Bisnise dimulai saka CV Anak Negeri sing banjur dadi PT Anak Negeri
Usahane saya maju lan Nazaruddin dadi komisaris ing perusahaan-perusahaan, ya iku PT Anugrah Nusantara, PT Panahatan, lan PT Berhak Alam Berlimpah sing kabèh ana ing Riau.
Skèner Skèner inggih punika piranti ingkang dipun-ginakaken kanggé nyekèn ("memindai") satunggalipun dokumén (teks), gambar/foto, lan sanès-sanèsipun
Asil skénan kasebat salajengipun dipuntransformasikaken dhateng komputer minangka data digital lan dipunsimpen ing mémori komputer
Saking mémori komputer salajengipun dipunsimpen ing hardisk utawi floppy disk, CD, DVD, ngantos Blue Ray
Data ingkang sampun dipunpendhet kanthi sarana mesin skén punika, saged dipunlebetaken langsung dhateng sadaya aplikasi komputer ingkang saged nepangi (ngenali) teks ASCI ("American Standard Code for Information Interchange")
Mangfaatipun skèner meh sami kaliyan mesin fotokopi
Bèntenipun, asil saking skènan ("pamindaian") menin fotokopi saged langsung dipunpirsani ing kertas, nanging asil saking skènan saged dipunpirsani ing layar monitor komputer rumiyin, salajengipun nembé saged dipun-gantos lan dipunmodifikasi, saéngga blege lan asilipun dados langkung saé lan saged dipunsimpen minangka file teks, dhokumèn, utawi gambar
Sasanesipun skèner kanggé gambar, wonten ugi skèner barcode, sinar x, skèner cek, skèner logam,ngantos skèner Optical Mark Reader (OMR) utawi DMR ("Digital Mark Reader") lan skèn IR ingkang limrahipun dipun-ginakaken kanggé nyekèn lembar jawaban komputer (LJK) ing ulangan umum lan Ujian Nasional
"Bagaimanakah Cara Kerja Mesin Scanner"
Yoona Yoona ingkang gadhah asma lair ‘’’Im Yoon Ah’’’ inggih punika salah satunggalipun anggota saking Girls Generation (So Nyu Shi Dae/SNSD) inggih punika "girl band" ingkang misuwur saking Koréa Kidul
Yonna lair tanggal 30 Mèi 1990 ing Seoul
Album Yoona ingkang piyambakan namung wonten satunggal inggih punika ‘’’Innisfree Day’’’ ing taun 2010.
Ade Rai Ade Rai kang duwé jeneng dawa I Gusti Agung Kusuma Yudha Rai iku salah siji artis lan atlit binaraga kang lair ing Jakarta tanggal 6 Mèi 1970
Ade Rai duwé awak kang gedhé, apik, lan keker wis kerep menangi lomba utawa kajuwaraan binaraga ing nasional utawa internasional
Ade Rai saiki wis duwé panggonan kanggo fitness, papan-papan kaséhatan lan kebugaran ing Jakarta, Bali lan Malang, Jawa Wétan
Ade Rai tau sekolah ing Fakultas Sosial lan Pulitik, Hubungan Internasional ing Universitas Indonesia
Ing taun 1987 Ade Rai biyèn atlit bulu tangkis, nanging dhèwèké kuliyah lan anggoné dadi atlet badminton banjur dilereni
Lan Ade Rai njajal ing binaraga ing taun 1992
Saben taun Ade Rai nganakake Pista Raga kang dianakake kanggo para binaragawan-binaragawan laladan
Prestasi-prestasi Ade Rai ya iku:
Pyongyang P'yŏngyang iku kutha krajan Koréa Lor kang dumunung ing lor-kulon nagara iku, cedhak karo Kali Taedong
Ing taun 1993, gunggung kang ndunungi Pyongyang ana 2.741.260 jiwa
Kutha iki kanthi administratif sajajar karo papréntahan provinsi
Miturut legendha, Pyongyang dibangun ing taun 2333 Sadurungé Masehi
Kutha iki minangka kutha utama Dinasti Go-Joseon
Goguryeo mindhahaké kutha krajané mréné ing taun 427
Krajan Tang lan Silla nganakaké pasekuton lan ngalahaké Goguryeo ing taun 668
Taun 676, Pyongyang dikuwasani déning Silla.
Pananggalan Maya Pananggalan Maya ya iku sistem pananggalan kang disusun déning sawijining bangsa kang dikenal kanthi jeneng Maya
Pananggalan iki diciptakalke nalika jaman Baktun kaping 6 (sakiwa-tengené taun 747-353 SM)
Puncak kajayaan saka peradaban Suku Maya ana ing taun 250-900 M
Suku Maya ndadèkaké pananggalan maya dadi pathokan lan ukuran kanggo nentokake kadadéan kang dialami déning Suku Maya
Suku Maya uga nganggep tanggalane dadi wujud visual ngenani lakuné wektu kang nggambaraké kepiye urip iku
Nganti tekan saiki saora-orane ana 20 sistem pananggalan Suku Maya lan 15 sistem wis disebarake ana kanggo disinauni, déné 5 sistem liyané isih dirahasiakake déning para pemangku adat Suku Maya
Saka 15 macem sistem kalender suku maya iku nyathet "perobahan" srengéngé, wulan, planit-planit kang katon, mangsa panen, lan uga siklus kauripan gegremet
Pananggalan Suku Maya kang wis misuwur ya iku Tanggalan Tzolkin (Tzolk'in) kang umuré 260 dina lan Pananggalan Haab (Ha’ab) kang umuré 365 dina
Gabungan saka kekaron tanggalan mau rampung sawisé 52 Haab utawa sakiwa-tengené 52 taun Pananggalan Grégorian
Kajaba iku ana uga Pananggalan Itung Dawa ("Long Count") kang umuré 13 Baktun (siklus) utawa yèn diitung nganggo pananggalan Grégorian lewih saka 5.126 taun, ya iku diwiwiti nalika tanggal 11 Agustus 3114 Sadurungé Masehi (Kalender Grégorius) utawa 6 September 3113 Sadurungé Masèhi (Pananggalan Julius) nganti tekan rampung ya iku tanggal 21 Dhésèmber 2012 Masehi (Tanggalan Grégorius)
Sistem Petungan Panjang iki migunakaké basis petungan 20, dena tanggalan modern saiki migunakaké basis petungan 10
Ewadena suwéné wektu saBaktun ya iku 144.000 hari.
Stadion San Siro Stadion San Siro utawa Stadion Giuseppe Meazza iku salah siji stadion ing kutha Milan, Italia
Stadion iki dadi kandhange rong grup bal-balan kang misuwur ing Italia, ya iku Inter Milan lan A.C
Ing stadion iki saben taun nemokakae grup bal-balan kang misuwur ing kutha Milan, ya iku antarané A.C
Milan lan Inter Milan, kang asring diarani "derby Della Madonnina"
Antarane rong grup iki wis suwé anggoné musuhan, ora mung pendhukunge sing asring musuhan nalika ana bal-balan, nanging prakara njenengi stadion uga dadi prakara
Milan, stadion iki diarani San Siro, nanging miturut pendhukunge Inter Milan stadion iki diarani Giuseppe Meazza
Jeneng Giuseppe Meazza dijupuk saka jeneng juru main kang misuwur ing taun 1940-an ing grup bal-balan Inter Milan
Kanggo ngenang juru main iku banjur para sporter Inter Milan njenengi stadion iki Stadion Giuseppe Meazza
Jeneng Stadion San Siro dijupuk saka jeneng panggonan ngadeke stadion, ya iku distrik San Siro
San Siro ya iku stadioné klub bal-balan AC Milan kang dianggo bareng karo klub bal siji manèh ya iku klub Inter Milan
Stadion iki amot 85.000 wong
Suporter AC Milan nyebutna San Siro kanggo stadion iku amarga mbiyèn stadion iku dijenengi Giuseppe Meazza ya iku juru main bintang saka Inter Milan
Saiki suporter Inter Milan isih nyebut stadion iku Giuseppe Meazza lan suporten AC Milan nyebut San Siro
Stadion iki dibangun wiwit taun 1925 ing San Siro
Wiwitane stadion iki diwènèhi jeneg "Nuovo Calcistico Stadion San Siro"
Stadion iki diresmikake tanggal 19 September 1926, nalika iku ana bal-balan antarne Inter Milan musuh A.C Milan kang dideleng 35.000 suporter, kanthi asil 6-3 menang Inter Milan
Grup bal-balan Italia uga migunakaké lapangan iki kanggo bal-balan, tuladhané nalika UEFA 2001
Saliyané iku uga minangka pinal Piyala Champions ing taun 1970 lan 1965
Stadion iki direnovasi kanthi gedhé nalika taun 1990 lan ngentèkaké $ 60.000.000
Stadion iki sawisé didandani bisa lumebu standare UEFA.
Pèsta Olahraga Negara-Negara Asia Kidul-wétan 2011 SEA Games 2011 utawa Pista Ulah raga Nagara-Nagara Kidul-wétan 2011 yaiku sawijining "event" ulah raga kang ana ing wewengkon Asia Kidul-wétan ana ing taun 2011
Tembung Pista Ulah raga Nagara-Nagara Kidul-wétan kaasal (saka tembung Inggris yaiku "South East Asian Games 2011" kang diselenggarakake sajeroning 12 dina ing taun 2011 yaiku ing Jakarta lan Palembang, Indonésia, kang katepatan ing tanggal 11-22 November 2011
Kutha krajan Jakarta wis naté ping telu ngadakake SEA Games, yaktu ing taun 1979, 1987, lan 1997
Palembang arep nyathet sajarah dadi kutha kang nomer telu kang ngadakake SEA Games ing jabane kutha krajan nagara sawisé Chiang Mai lan Nakhon Ratchasima, Thailand
Ing mulane pamaréntah war-warakake SEA Games 2011 arep dianakake ing papat provinsi, yaiku Jawa Kulon, Jawa Tengah, Jakarta, lan Sumatra Kidul
Bandung lan Semarang dipilih dadi "nominasi" "tuan omah" SEA Games 2011 nyusul janji Wakil Présidhèn Muhammad Jusuf Kalla nalika pilihan tuan rumah Pekan Ulah raga Nasional 2012
Nanging, kanggo ngoptimalake kaleksanane, Ketua KOI lan KONI, Rita Subowo, nunjuk 2 kutha liyané, yaiku Jakarta lan Palembang minangka "supporting hosts"
Nanging kaleksanane ing papat provinsi iki akhire ditinggalke, lan tuan rumah diwènèhi amung Palembang lan Jakarta
Présidhèn Susilo Bambang Yudhoyono wis menehisaran yèn loro provinsi wis cukup kanggo ngadakake SEA Games 2011 Indonesia, kanthi alesan kanggo ngurangi biaya operasional, sarta ngganpangake anggoné "koordinasi" kaleksanane.
Komite Olahraga Nasional Indonesia 0 1437167 2018-06-29T05:03:23Z Top4Bot /* top */ganti isi, replaced: perkara → prakara 1446262 wikitext text/x-wiki Komite Ulah raga Nasional Indonésia (KONI) utawa Komite Ulah raga Nasional (KON) ya iku lembaga otoritas keulah ragaan kang ana ing Indonésia
Polemik ngenani jeneng KONI/KON ana amarga wetuné Undang-Undang Nomer 3 Taun 2005 ngenani Sistem Keulah ragaan Nasional lan Peraturan Pamaréntah Nomer 16 Taun 2007 ngenani Penyelenggaraan Keulah ragaan kang ora nyebutake jeneng KONI, nanging KON lan Komite Olimpiade Indonésia (KOI)
Ana ing Musyawarah Ulah raga Nasional Luar Biyasa nalika tanggal 30 Juli, disepakati yèn jeneng KONI dipertahanake lan diwangun KOI kang njalanake fungsi minangka komite olimpiade nasional ("national olympic commitee"/NOC) Indonésia
Polemik isih ana saka kalangan Pamaréntah lan DPR kang ngganggep isih ana prakara kang ora jumbuh karo UU lan PP mau, kang mligi ngenani jeneng lan anggota KONI.
Johnny Simmons Johnny Simmons utawa jangkepé Johnny James Simmons (lair ing Montgomery, Alabama tanggal 28 November 1986, nanging dhèwèké tumuwuh gedhé ing Dallas,Texas) iku aktor saka Amérikah Sarékat
Sanajan dhèwèké uripé ing Los Angeles mung sedhiluk, Johnny wis siyap kerja
Ing taun 2005 Johnny Simmons ngrampungaké sekolah ing W
Dhèwèké wiwit terjun ing babagan aktor lan akting wiwit taun 2006
Film pisananane ing Los Angeles was entitleirah-irahane "My Ambition"
Ing Texas, Johnny sekolah ing SMP Nathan Adams lan nerusaké ing Sekolah T
Peran pisanane main filem ya iku ing filem "Evan Almighty", ing kana dhèwèké main bebarengan karo Dylan Baxter, kang dadi mungsuhe Steve Carell lan Lauren Graham
Johnny Simmons tau digosipake cedhak karo aktris Emma Watson
Ora mung digosipake cedhak, Johnny lan Emma uga digosipake pacaran.
Dream High Dream High (basa Koréa: 드림하이) iku sérial tivi Koréa Kidul kang dibabaraké déning Korean Broadcasting System
Sérial iki dibabaraké wiwit tanggal 3 Januari nganti tekan 28 Fèbruari 2011
Sajeroning filem iki dimainaké déning Suzy, Taecyeon, Lee Ji Un, Jang Wooyoung, Ham Eun Jung lan Kim Soo-Hyun
Film iki kababar nganti tekan 16 épisode
Drama iki misuwur ing kalangané bocah nom
Épisode spésialé ya iku nalika ana kasting kanggo penampilan ing panggung "Dream High Special Concert" cedhak karo Seoul, Koréa Kidul lan dibabaraké déning Korean Broadcasting System tanggal 1 Maret 2011
Ora bakalan suwé manèh, Dream High kang dibabaraké déning Korean Broadcasting System tanggal 17 Maret 2011, bakalan diterusaké ing filem kapindhoné ing tanggal 3 Januari 2012
Film iki nyritakaké enem murid sekolah menengah seni Kirin Art High School kang kepéngin banget bisa ngawujudaké gegayuhané, ya iku dadi bintang ing babagan musik ing Koréa
Go Hye-mi (Suzy) iku murid kang duwé bakat kang gedhé ing babagan musik klasik, nanging kudu nglalèkaké gegayuhané iku kanthi lumebu ing sekolah Kirin amarga arep mbayar utangé bapaké
Supaya bisa dadi murid Kirin Art High School, Hye-mi kudu bisa nggawa rong murid manèh kanggo lumebu menyang sekolah iku
Loro murid iku ya iku Song Sam-dong (Kim Soo-hyun) kang asalé saka désa lan Jin Guk (Taecyeon) kang minggat amarga dioyak rèntenir
Saliyané iku, Yoon Baeh-hee (Ham Eun-jung) kang dhisiké kanca cedhaké Hye-mi ing pungkasané dadi saingan sengit Hye-mi ing sekolah iku
Go Hye Mi iku paraga baku ing drama iki
Dhèwèké saka kulawarga kang sugih, sawisé ibuné séda, bisnis bapaké bangkrut, banjur kulawargané utang menyang dhèbitur
Hye Mi dioyak-oyak dhèbitur kang jenengé Ma Doo Shik lan pungkasané dhèwèké dikon main drama
Hye Mi ketemu Jin Guk nalika iku Jin Guk nylametaké Hye Mi saka Ma Doo Shik
Ing awal carita, Hye Mi digambaraké minangka bocah wadon kang galak, menengan kang ngécé kanca cedhaké Yoon Baek Hee amarga Hye Mi gagal saka audhisi lumebu Sekolah Seni Kirin
Pungkasané, dhèwèké ditampa ing sekolah Kirin minangka salah siji siswa spésial déning dhirèktur mligi barengan karo Jin Guk lan Sam Dong
Sansaya suwé, Hye Mi bisa dadi bocah kang kuwat, pedhuli, lan bisa awèh sepura marang kanca cedhaké iku
Hye Mi disenengi Sam Dong lan Jin Guk, lan dhèwèké bingung milih saka kekaroné
Ing pungkasan carita, Hye Mi milih Sam Dong kang ninggal dhèwèké menyang Amérika kanggo dadi penyanyi
Song Sam Dong iku bocah lanang saka désa kang mèlu Hye Mi menyang kutha Seoul sawisé tresna marang Hye Mi
Dhèwèké duwé bakat musik kang "luar biyasa", bisa main akord sanajan ora ngerti akord iku apa, nanging dhèwèké bocah kang naif lan duwé masalah karo pangrungu, kang bisa dadi masalah nalika arep ngoyak gegayuhané dadi artis kang misuwur
Sam Dong mbélani Hye Mi nalika kanca sekolahé padha jèngkèl karo Hye Mi, nutupi Hye Mi supaya ora kena endhog kang diuncalaké menyang Hye Mi
Saliyané iku, Sam Dong uga nylametaké Hye Mi supaya ora ketibanan pot kembang saka dhuwur, sanajan bar-barané pot iku malah nibani sirahé Sam Dong dhéwé
Hye Mi ndadèkaké Sam Dong dadi "keren" lan potongan rambuté digawé supaya mirib potongan rambuté Jin Guk, akiré Sam Dong motong rambuté luwih cekak lan nganggo anting-anting
Sam Dong gladhèn main piano supaya bisa tampil barengan Hye Mi nalika nyanyèkaké "Maybe"
Ing pungkasan carita, Sam Dong dadi penyanyi kang misuwur kanthi jeneng panggung "K"
Jin Guk iku kancané Hye Mi nalika cilik lan mesthi ngréwangi Hye Mi nalika Hye Mi susah
Jin Guk kerep ngélingaké Hye Mi kenangan nalika isih cilik.
Jin Guk unggul ing babagan nari lan nge-"rap"
Dhèwèké nyanyi tembang "My Valentine"
Jin Guk lumebu ing tresna segitelu antarané Go Hye Mi lan Yoon Baek Hee
Sawisé tampil karo Baek Hee ing "showcase", dhèwèké debut karo salah siji lembaga hiburan Koréa lan dadi anggota saka "Grup K"
Sawisé debut, dhèwèké nembé ngerti yèn dhèwèké seneng karo Hye Mi lan dhèwèké kepéngin urip bareng karo Hye Mi
Nanging, Hye Mi mangkel karo Jin Guk amarga dhèwèké nglakoni debut minangka artis solo nalika dhèwèké janji bakalan debut barengan karo Hye Mi
Jin Guk nyoba nampa kasunyatan yèn Jin Guk jebulé ora bakalan ditampa dadi anaké bapaké, lan bapaké kepéngin Jin Guk supaya sekolah ing Amérikah Sarékat
Ing pungkasan carita Jin Guk ngerti yèn Hye Mi seneng karo Sam Dong lan Jin Guk bisa nglilakaké
Jin Guk ngomong marang Hye Mi yèn dhèwèké bakal dadi kanca apik
Paraga Utama Extended cast Cameos Guru Sekolah Kirin Murid Sekolah Kirin
Hussein saking Yordania Hussein bin Talal (basa Arab: "Ḥussayn bin Ṭalāl") (14 November 1935–7 Fèbruari 1999) inggih punika Raja Yordania saking taun 1952 ngantos 1999
Hussein punika Raja Yordania kaping tiga ingkang minangka gantos ramanipun, Raja Talal
Hussein bin Talal dados ratu wiwit tanggal 11 Agustus 1952 ngantos tilar donyanipun
Wekdal dados ratu, Hussein bin Talal dados salah satunggalipun tokoh ingkang ndhèrèk "Perang Dingin" lan ugi ing sekawan dékade Konflik Arab-Israèl
Kulawarga Hussein ngakeni bilih kulawarganipun taksih trah Muhammad kaping 42
Panjenenganipun miyos ing Amman, Yordania tanggal 14 November 1935, saking Pangéran Talal bin Abdullah lan Putri Zein al-Sharaf binti Jamil
Raja Hussein gadhah kalih sadhèrèk jaler, Pangéran Muhammad lan putra makutha El Hassan, lan satunggal sadhèrèk èstri, Putri Basma
Sasampunipun lulus SMA ing Kitha Amman, Hussein nglajengaken dhateng Victoria College ing Aleksandria, Mesir
Salajengipun Hussein sekolah ing Sekolah Harrow ing Inggris, lan reréncangan kaliyan Faisal II saking Irak
Hussein ugi sekolah malih ing Akademi Militèr Sandhurst
Tanggal 20 Juli 1951, Pangéran Hussein tindak dhateng Yerusalem badhé salat jemunten ing Masjidil Aksa kaliyan éyangipun, Raja Abdullah I
Nalika ing Yerusalem punika, Raja Hussein I dipunperjaya ngantos tilar donya, begjanipun Hussein saged slamet saking prastawa wau.
Korean Broadcasting System Korean Broadcasting System (KBS) (Koréa: 한국 방송 공사, "Hanguk Bangsong Gongsa") iku jaringan télévisi sing gedhé dhéwé saka papat jaringan sing ana ing Koréa Kidul
Jaringan télévisi publik iki misuwur bab giyaran warta wengi lan drama sajarah, sanadyan jaringan télévisi swasta kaya MBC lan SBS uga mrodhuksi drama sajarah populèr ing sajeroning wektu sing padha
Jaringan télévisi liyané sing ana ig Koréa Kidul ya iku EBS, sing fokus marang donya pendhidhikan
Abdullah saking Arab Saudi Abdullah bin Abdul Aziz al-Saud (Arab: , #ALIH) inggih punika Raja Arab Saudi kaping enem
Sasampunipun dipundaulat minangka Pangèran Abdullah, panjenenganipun dipundadosaken Raja Arab Saudi tanggal 1 Agustus 2005 sawatawis wekdal sasampunipun Raja Fahd tilar donya
Panjenenganipun sampun dados panguwasa "de facto" lan dipun"mungkin"aken dados Raja Arab Saudi wiwit taun 1995 nalika Raja Fahd gerah amargi stroke
Pungkasanipun, nalika tanggal 3 Agustus 2005, panjenenganipun pikantuk gelar Raja sasampunipun Raja Fahd tilar donya, ingkang taksih sadherekipun
Panjenenganipun maringi amanah dhumateng salah satunggalipun putranipun, Pangeran Mutaib minangka wakil komado Dewan Garda Nasional Saudi ("Saudi National Guard")
Panjenenganipun punika salah satunggalipun putra Raja Abdulaziz bin Abdulrahman Al-Saud (pangarsanipun "pendiri" Arab Saudi modern) ingkang cacahipun 37 putra
Panjenenganipun miyos saking rahim Fahada binti Asi-al Syuraim, garwa kaping wolu Abdul Aziz saking kulawarga Rasyid
Panjenenganipun pikantuk pendidikan ing Sekolah Karajan "Princes School" saking punggawa-punggawa lan tokoh-tokoh intelektual agami lan ageng ing pangawasan ketat Raja Abdul Aziz, ramanipun
Pangeran Abdullah misuwur kiyang nggebeng ("memegang") agami lan gadhah tanggung jawab ingkang ageng tumrap rakyat lan nagari Arab Saudi
Panjenenganipun langsung pikantuk pendhidhikan saking ulama senior Arab Saudi ing babagan agami, sajarah, pulitik, lan sosiologi.
Dhaur Biogéokimia Dhaur Biogéokimia iku papindhahan unsur kimia ing ékosistem lumantar dhaur ulang kang nglibataké komponèn biotik lan komponèn abiotik
Matèri kimia kang rupané unsur-unsur panyusun bahan organik ing ékosistem pindhah ing trofik-trofik ranté panganan lan ora ngalami pangurangan, nanging pindhah ing papan awalé
Unsur-unsur mau lumebu ing komponèn biotik lumantar udara, lemah utawa banyu
Perkara mau nuduhaké anané gegandhèngan antarané komponèn biotik lan komponèn abiotik ing ékosistem
Unsur-unsur kaya karbon, nitrogen, fosfor, welirang, hidrogen, lan oksigèn iku kalebu unsur kang wigati kanggo kauripan.
Unsur-unsur mau dibutuhaké déning makluk urip ing cacah kang akèh lan unsur-unsur liyané ing cacah kang sethithik
Unsur-unsur mau dimupangataké déning makluk urip terus, unsur-unsur mau mau tetep ana
Iku disebabaké unsur kang dianggo déning organisme kanggo nyusun senyawa organik ing awaké organisme
Sawektu organisme-organisme mati, unsur-unsur kang nyusun senyawa organik mau dibalèkaké manèh ing alam déning organisme pengurai mara lemah utawa mara udara
Dadi, ing prosès biogéokimia iku nglibataké makluk urip, lemah, lan réaksi kimia
Dhaur biogéokimia iku nyakup: dhaur banyu, dhaur sulfur, dhaur fosfor, dhaur nitrogèn, dhaur karbon, lan dhaur oksigèn.
Suksèsi (Biologi) Suksèsi iku prosès owahé ékosistem ing wektu tartamtu mara arah lingkungan kang luwih temata lan stabil
Prosès suksèsi bakal rampung yèn lingkungan iku wis stabil kahanané utawa wis klimaks
Ékosistem kang klimaks iku ékosistem kang wis duwé homeostatis, saéngga bisa njagani kestabilan internalé
Suksèsi dhéwé dibagi loro jinisé ya iku: Bédané suksèsi primèr lan sékundhèr mau ya iku ana ing kaanan habitat ing awal prosès suksèsi kadadéan
Faktor-faktor kang mangaruhi prosès suksèsi ing antarané ya iku: Cathetan sikil
Interaksi Ékosistem Ing ékosistem mesthi ana interaksi utawa gegayutan silih genti antarané komponèn siji lan liyané
Interaksi ing ékosistem iku ana kang sifaté nguntungaké, ngrugèkaké utawané ora ana pangaruhé babar pisan
Jinis-jinis interaksi ing ékosistem iku antarané:
Bakmi Bakmi utawa mi yaiku sawijining panganan kang dipercaya asalé saka China wiwit 5000 taun kapungkur
Bakmi kalebu panganan kang nduwé sajarah kuna
Wiwitane, panganan iki dipangan déning warga Tiongkok wiwit jaman Dinasti Han udakara ing taun 206 sadurungé masehi (2214 taun kapungkur)
Ing wektu semana bakmi isih wujud adonan gandum kang wujudé kotak utawa lembaran (kandhele meh padha karo kulit pangsit saiki), utawa lonjoran
Bakmi wiwitane diarani "Pia", utawa ing basa Mandarin diarani "Bing" ("waca:Ping")
Cara masakke padha karo jaman saiki yaiku diclupake ing banyu umub lan dipangan karo duduh kang wis bumbonan
Nganti seprene isih akèh wernane bakmi lan cara nggawene sarta cara ngracik bumbu-bumbu bakmi ing Tiongkok, tuladhané:
Jeong Ji Hoon Rain (jeneng asliné: Jeong Ji-hoon; Koréa: 정지훈; #ALIH) dhèwèké iku penyanyi lan aktor Koréa Kidul, kondhang dadi penyanyi kang pinter anggoné njoged, Rain iku duwé gawéan dadi model lan perancang busana, lan pangusaha busana kang mereké Six to Five ning Koréa lan Jepang, dhèwèké kondhang karo jeneng "Bi" kang duwé teges "udan" ning basa Koréa, Dhèwèké kondhang dadi "entertainer" ora namung
Dhèwèké kondhang dadi "entertainer" ora namung disenengi ning Koréa, nanging uga ning nagara-nagara Asia
Nalika dhèwèké esih cilik, Rain bocah kang isinan lan, nanging duwé karemenan ning donya "dance"
Rain uga dikenal karo jeneng Bi, Pi, Yu lan Vu iki, tampil "dance" kaping pisanan nalika meluni acara show talent, dhèwèké esih ana ning bangku SD
marga meluni latihan njoged ning sekolah aji "akademik" ora patiya apik, nalika iku ibuné kena lelara diabetes, dhèwèké kudu mutusaké supaya fokus karo dunya "dance" apa sekolah amarga dhèwèké kudu ngurusi adhi wadoné, Jeong Hanna
Akiré dhèwèké mutusaké kanggo luwih milih dance lan lumebu ning Anyang High School of Arts, ning sekolah seni mau, bakat aktingé wiwit diasah
Karir dadi penyanyi dimulai nalika dhèwèké nggabung karo boysband Fan Club ning taun 1998, lan ngeluncuraké hit single In Search of a Dream
Nanging, boysband iki akiré bubar
Rain akiré luwih milih kanggo wiwit kariré dhèwèkan
Debut solo kaping pisanané, diwiwiti nalika taun 2002 ning album kang diwènèhi judhul BAD GUY
Amarga debut albumé kang sukses dhèwèké olih tawaran kanggo main serial drama SANG DOO! LET'S GO TO SCHOOL
Sukses dadi penyanyi lan aktor, anggawe dhèwèké nyoba anggawe album kang kaping loroné, ya iku HOW AVOID THE SUN, karo "single" jagoané Ways to Avoid the Sun
Nalika taun 2004, amarga perané ning serial televisi FULL HOUSE, Rain dadi tambah kondhang ning masarakat, ora namung ning Koréa nanging ning Asia uga
Amarga perané mau, Rain olih penghargaan dadi Aktor paling apik ning ajang KBS Acting Awards
Albumé kang kaping teluné ya iku, IT'S RAINING kang dirilis nalika taun 2004 iki bisa kaedol punjul sayuta kopi ning Asia, lan iki anggawe album kang tembangan jagoané single It's Raining lan I Do dadi album palling sukses ning pasar Asia
Ning taun 2005, Rain diundhang maring MTV Latin Music Video ning Meksiko lan MTV Music Video Awards ning Miami
Dhèwèké dadi sisih-sijiné Asia kang kaping pisanan diundhang
Dhèwèké uga olih panghargaan dadi Artis Favorit, lan ngeraih predikat Best Buzz Asia Award ning MTV Video Music Awards Japan
Albumé kang kaping telu uga sukses, dibarengi uga karo kasuksesané ning konseré kang pisanan , Rainy Day, ning Koréa lan Jepang
Albumé kang kaping papaté dirilis nalika taun 2006, RAIN'S WORLD karo "single andalané I'm Coming, In My Bed, lan Inside of You